Jaruma Samira Ahmad ta gina famfon tuka-tuka a makarantar sakandire da ta gama a Jogana ▷ Legit.ng
23 days ago 4960 views by Jamil Usman
- Fitacciyar jarumar Kannywood Samira Ahmad ta gina sabon famfon tuka-tuka a tsohuwar makarantar da ta kammala a garin Jogana
- Samira Ahmad ta kammala makarantar a shekarar 2005, inda a lokacin tana daya daga cikin dalibai masu hazaka na makarantar
- Jarumar ta bukaci daliban makarantar da duk abinda suka zama a rayuwa kada su manta da makarantar su
Fitacciyar jarumar fina-finan Hausa, Samira Ahmad ta gina sabuwar rijiyar burtsatse (Tuka-Tuka) a tsohuwar makarantar sakandiren da ta kammala ta Government Girls Secondary School Jogana dake cikin jihar Kano.
Samira Ahmad wacce ta kammala makarantar ta kwana a shekarar 2005, tana daya daga cikin 'yan kungiyar Hausa na makarantar, kuma tana daya daga cikin masu ilimi sosai a makarantar.
Da take gabatar da rijiyar burtsatsen a wajen dakunan daliban dake makarantar, jaruma Samira Ahmad ta bukaci daliban da a koda yaushe su dinga tinawa da makarantar da suka yi koda sun zama wasu a nan gaba.
KU KARANTA: Na cika da mamaki dana ga sunana cikin fitattun mutane a Kano - Nazifi Asnanic
Ta kara da cewa daya daga cikin manyan matsalolin da daliban makarantar sakandare ta kwana suke fuskanta ita ce rashin ruwa, musamman a karshen mako, sannan kuma ta yi kira ga sauran daliban dasu hada karfi da karfe wajen kawo cigaba a makarantun jihar ta Kano.
Makarantar matan ta garin Jogana dake jihar Kano tana daya daga cikin manyan makarantu a jihar Kano, kuma tana daya daga cikin makarantun da gwamnatin jihar Kano za ta gyara.
Hausa NewsYar MakarantaYar WasaFittaciyar Jarumar KannywoodJarumar Fim
A daren mu na farko na gano cewa Aljani na aura, bayan ya bace sama da kasa mun rasa shi - Amarya ta koka